laion/Wikipedia-Exotic huggingface dataset:
מרכז הקשה

מרכז ההקשה הוא הנקודה באובייקט בעל מסה המחובר לציר, שבו אם תינתן מכה בכיוון המשיק לציר לא ייגרם עומס עליו. מרכז כלי הקשה לעיתים קרובות נדון בהקשר של מחבט, דלת, חרב או אובייקטים אחרים המוחזקים בקצה אחד. משמעות הדבר היא, שאם ניקח לדוגמה מטוטלת, אשר כל המסה שלה מרוכזת באותה נקודה, יהיו אותן תנודות כמו האובייקט המורכב. עבור קורה חופשית וקשה, מתקף F d t {\displaystyle Fdt} הפועל בזווית ישרה במרחק  b {\displaystyle b} ממרכז המסה יביא לשינוי במהירות מרכז המסה d v c m {\displaystyle dv_{cm}} לפי היחס: F = M d v c m d t , {\displaystyle F=M{\frac {dv_{cm}}{dt}},} כש- M {\displaystyle M} היא המסה של הקורה. באופן דומה, המומנט שיוצר הכוח סביב מרכז המסה ישנה את המהירות הזוויתית ω {\displaystyle \omega } לפי: F b = I d ω d t , {\displaystyle Fb=I{\frac {d\omega }{dt}},} כש- I {\displaystyle I} הוא מומנט האינרציה מסביב למרכז המסה. עבור כל נקודה P במרחק p {\displaystyle p}  מנקודת הפגיעה, בצד השני של מרכז המסה, נוכל לחשב את שינוי המהירות הכוללת (העתקית + סיבובית): d v n e t = d v c m − p d ω {\displaystyle dv_{net}=dv_{cm}-pd\omega \,} כש- p {\displaystyle p} הוא המרחק של P ממרכז המסה. ומכאן, התאוצה הנגרמת על ידי המכה בנקודה היא: d v n e t d t = ( 1 M − p b I ) F {\displaystyle {\frac {dv_{net}}{dt}}=\left({\frac {1}{M}}-{\frac {pb}{I}}\right)F} . כאשר התאוצה היא אפס, b {\displaystyle b} מגדיר את מרכז ההקשה. לכן, המרחק בין מרכז ההקשה למרכז המסה, C P = b {\displaystyle CP=b} , ניתן על ידי: b = I p M {\displaystyle b={\frac {I}{pM}}} . שימו לב כי P, ציר הסיבוב, לא חייב להיות בקצה הקורה, וניתן להציבו בכל מרחק p {\displaystyle p} . במקרה המיוחד של קורה בצפיפות אחידה באורך L {\displaystyle L} , מומנט האינרציה מסביב למרכז המסה הוא: I = 1 12 M L 2 {\displaystyle I={\frac {1}{12}}ML^{2}} כך שבעבור סיבוב עם משענת בקצה, p = L / 2 {\displaystyle p=L/2} . לכן ניתן להסיק ש-: b = L 2 12 p = 1 6 L {\displaystyle b={\frac {L^{2}}{12p}}={\frac {1}{6}}L} . כך שנובע מכאן: b = L 2 12 p = 1 6 L {\displaystyle b={\frac {L^{2}}{12p}}={\frac {1}{6}}L} . כלומר מרכז ההקשה (CP) ממוקם במרחק 2/3 מהאורך של קורה אחידה ( L {\displaystyle L} ) מהקצה המקובע שלה. המרחק  b + p {\displaystyle b+p} מגדיר גם את מרכז התנודה של מטוטלת פיזיקלית. לדוגמה, דלת נטרקת שנעצרת על ידי מעצור-דלת הממוקם במרחק 2/3 מהציר שלה תיבלם עם חריקה מינימלית בציר מכיוון שעל הצלע המקובעת לא יפעל כוח תגובה.
פרצופה של המדינה

"פרצופה של המדינה" הוא שיר שביצעה להקת תיסלם. הוא נכתב על ידי יאיר ניצני, הולחן על ידי כל חברי הלהקה, ויצא לאור בשנת 1990. בשנת 1983 התפרקה תיסלם. לרגל איחוד הלהקה מחדש בשנת 1990 הקליטה הלהקה שני שירים, שהאחד מהם היה "פרצופה של המדינה", הכולל מסרים חברתיים ופוליטיים. בתחילת דרכה נמנעה תיסלם מלעסוק בנושאים אלה, למעט בשיר "חצבים פורחים", שעוסק במלחמת לבנון הראשונה. ב־1990 התרחש בישראל ניסיון לפרק את ממשלת האחדות הלאומית השנייה בראשות יצחק שמיר, ולהקים במקומה ממשלה צרה בראשות שמעון פרס, במהלך שכונה "התרגיל המסריח". השיר נכתב כשיר מחאה העוסק בהתנהלות של פוליטיקאי־עסקן ציני שעוסק בקידומו האישי במקום לראות את טובת הציבור לנגד עיניו. הוא נכלל באלבום אוסף של תיסלם שנקרא "נגנו עכשיו!" (מילים מתוך "פרצופה של המדינה"), שיצא ב־1990 לרגל האיחוד. כן אפשר למצוא אותו באלבום ההופעה "אור של כוכבים" (2003) ובאוסף "למתחילים, למתקדמים ולאספנים בלבד" (2009). במצעד הפזמונים העברי השנתי לשנת תש"ן (1990) של רשת ג' הגיע השיר למקום התשיעי. תיסלם הקליטה את הקלטת הבסיס חודש מאי 1990 באולפני המון שברמת גן (היום אולפני ברדו). ההקלטות הנוספות (גיטרות, קלידים, שירה וקולות) והמיקס נעשו באולפני DB, ששכנו אז בבית ציוני אמריקה בתל אביב. פרצופה של המדינה הוא השיר הראשון בישראל שמוקסס על קונסולת Solid State Logic. יאיר ניצני – מילים, קלידים, קולות צוף פילוסוף – בס, קולות סמי אבזרדל – תופים דני בסן – שירה, קולות יושי שדה – גיטרה, שירה, קולות יזהר אשדות – שירה, גיטרה, תכנות, הפקה מוזיקלית, מיקס גיל תורן – טכנאי הקלטה ומיקס איתמר גפני – טכנאי הקלטה מילות השיר "פרצופה של המדינה", באתר שירונט תיסלם - פרצופה של המדינה, סרטון באתר יוטיוב (אורך: 4:29) פרצופה של המדינה, באתר תרבות.il ביצוע מוקלט של פרצופה המדינה בצירוף מילות השיר באתר הספרייה הלאומית יוסי חרסונסקי, עיון ביקורת, באתר יוסימיוסיק
חום כמוס

חום כמוס (באנגלית: Latent heat) מתאר את כמות האנרגיה בצורה של חום הדרושה לחומר מסוים כדי לעבור מצב צבירה. בדרך כלל מתארים שני סוגי חום כמוס: זה הנחוץ לשם התכה וזה הדרוש לשם אידוי. החום הכמוס נחוץ לשם שינוי מצב הצבירה בסדר הבא: מוצק ← נוזל ← גז. (קיימת אפשרות למעבר ישיר בין מוצק לגז - נקרא: המראה). השינוי באנרגיה הוא אנדותרמי (דורש השקעת אנרגיה) במעבר ממוצק לנוזל ולגז, אבל אקסותרמי (משחרר אנרגיה) בכיוון ההפוך. למשל, מולקולת מים מגוף מים כלשהו מתאדה באטמוספירה, והופכת לאדי מים כאשר מועבר חום מהסביבה אל גוף המים. וכיוון שנדרשת אנרגיה כדי להפוך מים לאדי מים, לכן פליטת מים ("הזעה") היא דרך שבה יכול גוף לשחרר מתוכו אנרגיה, כי המים מתאדים וצורכים אנרגיית חום מהגוף ומהאוויר שבקרבתו. אם אדי המים מתעבים בחזרה לנוזל או קופאים לקרח (מוצק), אז האנרגיה האצורה משתחררת כחום מוחשי למשטח שבו מתרחש העיבוי (או הקפיאה). הביטוי לחום הכמוס L מתאר את כמות האנרגיה בצורת חום (Q) הנדרשת בכדי לגרום למעבר פאזה ליחידת מסה (m): L = Q m {\displaystyle L={\frac {Q}{m}}} קיבול חום סגולי חום כמוס להתכת מוצקים נפוצים חום כמוס לרתיחת נוזלים נפוצים מאיר ברק, מהו חום כמוס?, במדור "שאל את המומחה" באתר של מכון דוידסון לחינוך מדעי, 1 ספטמבר 2009 אבי סאייג, מדוע יותר קשה לאדות חומרים מלהתיך אותם?, במדור "שאל את המומחה" באתר של מכון דוידסון לחינוך מדעי, 15 יוני 2010 חום כמוס, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
אליפות גרמניה בכדורגל 1909

אליפות גרמניה בכדורגל 1909 הייתה העונה השביעית של התחרות. מנצחות תחרויות אזוריות היו זכאיות להשתתף בתחרות. פניקס קרלסרוהה זכתה באליפות באותה העונה, ואילו בעונה הקודמת הפסידה בגמר. הייתה זו הזכייה הראשונה בתואר בתולדות המועדון. אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). בהארכה וילי וורפיצקי (ויקטוריה 89 ברלין) כבש 7 שערים וזכה בתואר מלך השערים של התחרות. זאת העונה השנייה ברציפות. נתונים מפורטים מאתר rsssf נתונים מאתר weltfussball
קרוכמל

קרוכמל (או קרוכמאל; בכתיב יידי: קראָכמאַל) הוא שם משפחה יהודי אשכנזי. השם נפוץ גם באוקראינה ובפולין, מקורו במילה הגרמנית קראפטמל (Kraftmehl), שפירושו עמילן. האם התכוונתם ל... אברהם קרוכמל – חוקר ופובליציסט, בנו של נחמן מנחם מנדל קרוכמל – רב ומנהיג בולט במזרח ומרכז אירופה, מחבר שו"ת "צמח צדק" נחמן קרוכמל – היסטוריון והוגה דעות בולט, איש תנועת ההשכלה היהודית במזרח אירופה
יעקב אליעזר בראונשווייג

רבי יעקב אליעזר בראונשווייג (נפטר ט"ו בניסן ה'תפ"ט, 14 באפריל 1729) היה רב אשכנזי בראשית המאה ה-18. רבן של שטייניץ, אייבנשיץ וקוניץ. נולד לליבי'לה וליהושע זליג, שמש ונאמן הקהילה בקוניץ. נישא למיר'ש בת רבי יואל מקראקא, אב בית הדין של קרומנוי. כיהן כאב בית הדין של שטייניץ, אייבנשיץ וקוניץ, ובסוף ימיו עקר לווינה וכיהן בה כחבר בית הדין של רב המדינה רבי שמשון ורטהיימר. ספרו "שיח עבדי אבות" נותר בכתב יד, ושאלות ותשובות בודדות שלו בהלכה נדפסו. בתו שפרינצה נישאה לרבי מרדכי קמפנר שכיהן אחריו כאב בית הדין. אביה לימד אותה תורה והיא התפרסמה כאשה מלומדת, נמסר שהייתה בקיאה בתנ"ך וידעה על פה את ששה סדרי משנה. נכדה, רבי משה קוניץ העיד שידעה גם לצטט קטעי תלמוד רבים בתו שרה נישאה לרבי אליקום גטשליק ואניפרידן, דרשן ורב בתו חנה נישאה ליוסף טייטש קוניצר בן הפרנס ר' מאיר יעקב טייטש בתו הנדל נישאה לרבי חננאל ב"ר יהודה ליב, אב בית הדין של הוציפלאץ יצחק דוב פלד, ר' יעקב אליעזר ברונשווייג, בתוך: מפתח השמות "חלקי אבנים", נספח לשו"ת "נשאל דוד", ירושלים תשמ"ב, עמ' רמה, באתר היברובוקס גוטהרד דויטש, ‏"בראונשווייג, יעקב אליעזר", במהדורת 1901–1906 של האנציקלופדיה היהודית (באנגלית) לפי לאו גולדהמר, וינה בתוך: ערים ואמהות בישראל, ח"א, ירושלים תש"ו, עמ' 231, כונה גם: לזרוס שלמה או לזר קוניץ. פסקים חתומים שלו מתקופת שבתו בבית דין זה, מובאים אצל רפאל נתן אוירבך, שומרי משמרת הקודש, ח"ב, ירושלים תש"ע. עמ' 55–58 ועמ' 61. ראו: בעניין טבילת נדה באשה ששערותיה מסובכים, בחוברת ובני ציון יגילו במלכם - א, מכתב יד מינכן. עמ' 16–21 (כולל צילום כתב היד), באתר אוצר החכמה. שלמה אשכנזי, נשים למדניות, תל אביב תש"ב, עמ' ס. וראו: משה קוניץ, הקדמה לספר "בן יוחאי": ”אמרו עליה שהיתה בקיאה בכל החסרות ויתרות והמסורות שבכל ספרי תנ"ך, ולא הניחה משנה ואגדה בש"ס בבלי וירושלמי אשר לא ידעה היטב בעל פה, גם יפיה וצדקתה מפורסם מאד”.
אליפות גרמניה בכדורגל 1910

אליפות גרמניה בכדורגל 1910 הייתה העונה השמינית של התחרות. מנצחות תחרויות אזוריות היו זכאיות להשתתף בתחרות. פ.צ. קרלסרוהה זכה באליפות באותה העונה. הייתה זו הזכייה הראשונה בתואר בתולדות המועדון. אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). בשלב המוקדם "טסמניה ריקסדורף" ניצחה את "פרוסיה קניגסברג" ועלתה לשלב העיקרי של התחרות. בהארכה וילי זינקה (הולשטיין קיל) כבש 5 שערים וזכה בתואר מלך השערים של התחרות. נתונים מפורטים מאתר rsssf נתונים מאתר weltfussball
פיאט בראבו

פיאט בראבו (Fiat Bravo) היא מכונית משפחתית קטנה, 3 דלתות האצ'בק אשר יוצרה על ידי חברת פיאט בין השנים 1995–2001, ביחד עם דגם פיאט בראבה המשפחתית, 5 דלתות האצ'בק. 2 הדגמים זכו בתואר מכונית השנה באירופה בשנת 1996. פרויקט הייצור של דגמי בראבו ובראבה, בחברת פיאט, היה קרוי "סוג 182" (Type 182). בשנת 1997 חודש ייצור פיאט בראבה 5 דלתות, פרויקט שהיה קרוי "פרויקט 198" (Type 198), אבל המרכב והמנוע היו שונים לחלוטין מהייצור של "פרויקט 182". מנוע 1,242 סמ"ק המפיק 60 כ"ס ו-81 כ"ס (משנת 1999) מנוע 1,370 סמ"ק, המפיק 59 כ"ס, ו-79 כ"ס (עד 1999) מנוע 1,581 סמ"ק, המפיק 76 כ"ס ו-102 כ"ס מנוע 1,747 סמ"ק, המפיק 83 כ"ס ו-111 כ"ס מנוע 1,998 סמ"ק, המפיק 108 כ"ס, 114 כ"ס, 145 כ"ס, 153 כ"ס מנוע דיזל, 1,929 סמ"ק, המפיק 48 כ"ס, ו-64 כ"ס מנוע דיזל, מגדש טורבו, 1,910 סמ"ק, המפיק 55 כ"ס ו-74 כ"ס מנוע דיזל, מגדש טורבו 1,910 סמ"ק, המפיק 74 כ"ס ו-99 כ"ס מנוע דיזל, 1,910 סמ"ק, המפיק 77 כ"ס ו-104 כ"ס (משנת 1999) פיאט בראבו S פיאט בראבו SX פיאט בראבו HSX פיאט בראבו ELX פיאט בראבו HLX פיאט בראבו GT פיאט בראבו HGT פיאט בראבו ופיאט בראבה זכו במקום הראשון בתחרות מכונית השנה באירופה לשנת 1996. מספר הנקודות שקיבלה - 378. במקום השני זכתה פיג'ו 406 עם 363 נקודות, ובמקום השלישי אאודי A4 עם 216 נקודות. פיאט בראבו GT פיאט בראבו פיאט בראבו GT פיאט בראבו SX, שנת 1997 פיאט בראבו SX, שנת 1997 פיאט בראבו, 1,400 סמ"ק פיאט בראבו פיאט פיאט בראבה מדיה וקבצים בנושא פיאט בראבו בוויקישיתוף אתר האינטרנט הרשמי של פיאט בראבו אתר האינטרנט הרשמי של פיאט בראבו פיאט, אתר הבית הבינלאומי (באנגלית)
אליפות גרמניה בכדורגל 1911

אליפות גרמניה בכדורגל 1911 הייתה העונה התשיעית של התחרות. מנצחות תחרויות אזוריות היו זכאיות להשתתף בתחרות. ויקטוריה 89 ברלין זכה באליפות באותה העונה. הייתה זו הזכייה השנייה בתואר בתולדות המועדון. אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). המשחק לא התקיים וילי וורפיצקי (ויקטוריה 89 ברלין) כבש 4 שערים וזכה בתואר מלך השערים של התחרות. זאת בפעם השלישית. נתונים מפורטים מאתר rsssf נתונים מאתר weltfussball
נואל פישר

נואל רועים פישר (באנגלית: Noel Roeim Fisher; נולד ב-13 במרץ 1984) הוא שחקן ומדבב קנדי. התפרסם תחילה בשל תפקידו בתור קייל מאלוי בסדרה "הנובוריצ'ים" (2007 - 2008), ולאחר מוכר התפרסם בשל תפקידו כמיקי מילקוביץ' בסדרה "חסרי בושה" (2011 - 2021) וכמיכלאנג'לו בסרט "צבי הנינג'ה" ובסרט ההמשך "צבי הנינג'ה: יוצאים מהצללים". פישר נולד בוונקובר, קולומביה הבריטית, קנדה; בנם של רון פישר ולינדה לאונרד אדמס. פישר החל בקריירת משחק בגיל 14 ובאותן שנים שהיה שחקן צעיר בוונקובר, למד לנגן בפסנתר במשך שמונה שנים. בשנת 1999 שיחק בתפקיד בכורה בסרט הטלוויזיה "The Sheldon Kennedy Story" של רשת CTV; סרט דרמה וספורט על שחקן ההוקי קרח שלדון קנדי (אנ'). בשנת 2001 שיחק בתפקיד קטן בסרט האימה "יום אהבה קטלני" שבוים על ידי ג'יימי בלאנקס, הבמאי של "אגדה עירונית". בהמשך השנה שיחק בסרט הקומדיה "אחי איך דפקו אותך". בשנת 2003 גילם את בריאן גיבונס בסרט "יעד סופי 2". בשנת 2007 הוא נהיה מוכר בציבור יותר בגלל תפקידו בתור קייל מאלוי בסדרת הדרמה "הנובוריצ'ים" של רשת FX Networks; שם גילם את בנם המתחכם והבכור של מיני דרייבר ואדי איזרד. בשנת 2011 החל לשחק את מיקי מילקוביץ בסדרה "חסרי בושה" לצד קמרון מונהאן. בסדרה, הוא משחק דמות הומוסקסואלית ולא פעם בראיונות פקפקו בזהות המינית שלו. לדברים אלו הגיב, "אני לא רואה את מיקי כדמות הומוסקסואלית. אני רואה בו קודם כל כאדם, שבמקרה הוא גם גיי. אני חושב שזה מוזר שאנחנו כחברה מנסים לשים את נושא הקהילה הלהט"בית בארון, כשלמעשה - הם רק בני אדם. יש להם את אותם מורכבויות כמו לי ולך. כך אני רואה את מיקי, כאדם מורכב". בסוף שנת 2021 לוהק לסדרת הטלוויזיה "תיק נעדר" בשירות הסטרימינג של Peacock; הגרסה האמריקאית לדרמת הפשע הישראלית "תיק נעדר" המבוססת על הספר באותו שם מאת דרור משעני. הגרסה האמריקאית עלתה לשידור ב-10 בנובמבר 2022. מאז נובמבר 2004, פישר נמצא במערכת יחסים עם השחקנית הקנדית-אפגנית ליילה עליזאדה (אנ'). בני הזוג התארסו ב-2014, וב-15 ביולי 2017 הם נישאו. נואל פישר, ברשת החברתית פייסבוק נואל פישר, ברשת החברתית אקס (טוויטר) נואל פישר, ברשת החברתית אינסטגרם נואל פישר, במסד הנתונים הקולנועיים IMDb (באנגלית) נואל פישר, באתר AllMovie (באנגלית) נואל פישר, במסד הנתונים הקולנועיים KinoPoisk (ברוסית) "YouTube". YouTube. נבדק ב-2016-01-11.
פיאט בראבה

פיאט בראבה (איטלקית: Fiat Brava) היא מכונית משפחתית קטנה, 5 דלתות האצ'בק אשר יוצרה על ידי חברת פיאט בין השנים 1995–2001, ביחד עם דגם פיאט בראבו המשפחתית הקטנה, 3 דלתות האצ'בק. שני הדגמים זכו בתואר מכונית השנה באירופה בשנת 1996. פרויקט הייצור של דגמי בראבו ובראבה, בחברת פיאט, היה קרוי "סוג 182" (Type 182). בשנת 1997 חודש ייצור פיאט בראבה 5 דלתות, פרויקט שהיה קרוי "פרויקט 198" (Type 198), אבל המרכב והמנוע היו שונים לחלוטין מהייצור של "פרויקט 182". מנוע 1,242 סמ"ק המפיק 60 כ"ס ו- 81 כ"ס (משנת 1999) מנוע 1,370 סמ"ק, המפיק 59 כ"ס, ו- 79 כ"ס (עד 1999) מנוע 1,581 סמ"ק, המפיק 76 כ"ס ו- 102 כ"ס מנוע 1,747 סמ"ק, המפיק 83 כ"ס ו- 111 כ"ס מנוע דיזל, 1,929 סמ"ק, המפיק 48 כ"ס, ו- 64 כ"ס מנוע דיזל, מגדש טורבו, 1,910 סמ"ק, המפיק 55 כ"ס ו- 74 כ"ס מנוע דיזל, מגדש טורבו 1,910 סמ"ק, המפיק 74 כ"ס ו- 99 כ"ס מנוע דיזל, 1,910 סמ"ק, המפיק 77 כ"ס ו- 104 כ"ס (משנת 1999) פיאט בראבה S פיאט בראבה SX פיאט בראבה HSX פיאט בראבה ELX פיאט בראבה HLX פיאט בראבה GT פיאט בראבה HGT פיאט בראבה ופיאט בראבו זכו במקום הראשון בתחרות מכונית השנה באירופה לשנת 1996. מספר הנקודות שקיבלה - 378. במקום השני זכתה פיג'ו 406 עם 363 נקודות, ובמקום השלישי אאודי A4 עם 216 נקודות. פיאט בראבה פיאט בראבה פיאט בראבה SX, שנת 1996 פיאט בראבה, שנת 1996 פיאט בראבה 1600 פיאט בראבה פיאט בראבה פיאט פיאט בראבו מדיה וקבצים בנושא פיאט בראבה בוויקישיתוף פיאט, אתר הבית הבינלאומי (באנגלית)
בריסטול 410

בריסטול 410 (אנגלית: Bristol 410) היא מכונית קופה יוקרתית, 2 דלתות, מתוצרת יצרנית המכוניות הבריטית בריסטול אשר יוצרה בין השנים 1968–1969. בסך הכל יוצרו 82 יחידות, אשר אופיינו על ידי מנוע V8 של חברת קרייזלר. הבריסטול 10 היה הדגם האחרון בסדרת 400, אשר קיבל את מנוע ה-5,211 סמ"ק מחברת קרייזלר. חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה. בריסטול 410 היה הדגם הרביעי שיוצר על ידי חברת בריסטול, לאחר שנפרדה מחברת התעופה בריסטול אירופליין קרבורטור 1 קרטר מנוע קרור מים קיבולת מכל דלק - 81.8 ליטר גלגלים 15 אינץ' תאוצה בין 0-97 קמ"ש - 8.8 שניות בריסטול 410, שנת 1968 בריסטול 410, שנת 1968 בריסטול 410 בריסטול 410 בריסטול 410, שנת 1969 בריסטול 410 בריסטול 410, שנת 1968 (מיקומו של הגלגל הרזרבי- בתוך דופן הכנף השמאלית, אחרי הגלגל הקדמי השמאלי) בריסטול 400 בריסטול 401 בריסטול 402 בריסטול 403 בריסטול 404 בריסטול 405 בריסטול 406 בריסטול 407 בריסטול 408 בריסטול 409 בריסטול 411 בריסטול 412 בריסטול 603 בריסטול פייטר היסטורית מכוניות בריסטול (באנגלית) בריסטול 410, שנת 1967 - נתונים טכניים (אנגלית) 1967 Bristol 410 specifications, information, data, photos מדיה וקבצים בנושא בריסטול 410 בוויקישיתוף
איגוד לשימור כלי רכב צבאיים

איגוד לשימור כלי רכב צבאיים (באנגלית: MVPA - Military Vehicle Preservation Association) הוא איגוד אמריקני ללא כוונות רווח הפועל לשימור כלי רכב צבאיים, תרבות מוטורית והיסטוריה צבאית. האיגוד לשימור כלי רכב צבאיים קם בשנת 1976 כדי לתת מענה לאלפי חובבי תחום שימור הרכב והאספנות, במטרה לספק להם מקור ידע בשיקום כלי רכב, מכירה וקנייה של חלפים, הפצת ידע על היסטוריית התובלה הצבאית וחינוך לבטיחות. לאיגוד 8,000 חברים רשומים פעילים בארצות הברית ו-110 מדינות אחרות. האיגוד פועל בשיטת סניפים אזוריים, ומשמש גם כארגון-גג למועדוני רכב צבאי במדינות שונות בעולם. האיגוד מוציא לאור שני ירחונים - "Supply Line", שמשמש גם כלוח קנייה ומכירה, ומגזין עם כתבות תוכן בשם "Army Motors". כתבי העת מופצים לחברי האיגוד. בנוסף מארגן האיגוד מפגשים שנתיים גדולים, בהם מוצגים כלי רכב צבאיים, נערכות תחרויות שונות ומשוחזרים קרבות צבאיים היסטריים. מדינת ישראל אינה חברה באיגוד כסניף, ואין בה סניף רשמי, יחד עם זאת ישנם מספר ישראלים אספני כלי רכב צבאיים החברים באיגוד בפרטים עצמאיים, מרביתם חברי מועדון החמש, וזאת למרות העניין הרב בתחום שימור כלי רכב צבאיים בישראל. יודגש כי בארץ ישנו קושי באספנות כלי רכב צבאיים מפני שצה"ל ומשרד הביטחון אינם מוכרים "רכבי שטח חומים" לאזרחים וכלים אלו נגרטים בסוף ימיהם המבצעיים. אתר האינטרנט הרשמי של איגוד לשימור כלי רכב צבאיים
ברית האתאיסטים הבין-לאומית

ברית האתאיסטים הבין-לאומית (AAI-Atheist Alliance International) היא פדרציה עולמית של ארגונים אתיאיסטים ויחידים, אשר מחויבים לחינוך הציבור בכל הנוגע לאתאיזם, לחילוניות ולנושאים קשורים. ה-AAI נוסדה בשנת 1991. המוטו הרשמי של הברית הוא "For a Secular World" (בתרגום חופשי: למען עולם חילוני). בברית חברים ארגונים מכל העולם, בהם גם עמותת חופש ממדינת ישראל. הארגון פועל למען הפרדת דת ומדינה ברמה העולמית והפרדת הדת מהחינוך; כמו כן הארגון פועל למען הגנה על אתאיסטים מרדיפה והתנכלות על רקע דתי ולשמירה על חופש הביטוי של אתאיסטים בעולם. ארגון ה-AAI נוסד בשם הברית האתאיסטית (Atheist Alliance) בשנת 1991 בתור ברית של ארבע קבוצות אתיאיסטיות מקומיות הנמצאות בארצות הברית. במשך זמן הברית התרחבה, הוספו קבוצות מקומיות בארצות הברית ובעולם, בשנת 2001 שינה הארגון את שמו לשם הנוכחי. בשנת 2013, הוענק לברית מעמד מייעץ מיוחד על ידי ארגון האומות המאוחדות. נטען כי במסגרת תפקיד זה ארגון ה-AAI תוכל לשרת אתיאיסטים טוב יותר מול רדיפות מצד ממשלותיהם. חופש - עמותה לחופש מדת מישראל חברה בארגון. מדיה וקבצים בנושא ברית האתאיסטים הבין-לאומית בוויקישיתוף אתר האינטרנט הרשמי של ברית האתאיסטים הבין-לאומית (באנגלית) ברית האתאיסטים הבין-לאומית, ברשת החברתית פייסבוק ברית האתאיסטים הבין-לאומית, ברשת החברתית אקס (טוויטר) ברית האתאיסטים הבין-לאומית, סרטונים בערוץ היוטיוב Atheist Alliance International (AAI) - a global federation of atheist and freethought groups - Hofesh is an affiliate of Atheist Alliance International in Israel. ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
נובה (חברה)

נובה בע"מ (לשעבר נובה מכשירי מדידה בע"מ) (באנגלית: Nova Ltd.), היא חברה ישראלית, העוסקת בפיתוח וייצור מערכות מדידה המותקנות במערכי השליטה והבקרה של תהליך היצור בתעשיית המוליכים למחצה. נובה היא חברה ציבורית ומניותיה נסחרות בנאסד"ק ובבורסה לניירות ערך בתל אביב. מניית החברה כלולה במדד תל אביב 35 ובמדד תל אביב טק-עילית. נובה הוקמה במאי 1993 על ידי גיורא דישון ומשה פינרוב. דישון בוגר האוניברסיטה העברית עם דוקטורט בהנדסת חומרים שימש כמנכ"ל עד 2006, פינרוב בוגר האוניברסיטה הטכנית במוסקבה עם דוקטורט בפיזיקה. בשנת 1997 חברת אינטל הפכה ללקוח ומשקיע בנובה. בשנת 1999 נובה הודיעה על הקמת חברה בת ביפן ועל פתיחת משרדים בסינגפור כדי להרחיב את נוכחותה בשוק אסיה-פסיפיק. נובה הונפקה לראשונה בנאסד"ק באפריל 2000 וגייסה 60 מיליון דולר. בעת הנפקת החברה בעלי המניות העיקריים היו כלל תעשיות 25% (באמצעות "כלל תעשיות אלקטרוניקה"), חברת השקעות ההון סיכון "אינוונטק" 18%, קרן הון סיכון "תעוזה" 16% ואינטל 9%. בשנת 2006 רכשה נובה את חברת HyperNex. בשנת 2015 רכשה נובה את חברת ReVera. את שנת 2016 סיימה עם צמיחה של 10% בהכנסות, שטיפסו ל-164 מיליון דולר. הרווח הנקי החשבונאי הסתכם ב-9.6 מיליון דולר. בנובמבר 2021 רכשה החברה את חברת אנקוסיס (ancosys) הגרמנית, המייצרת מערכות למדידות כימיות עבור ייצור של מוליכים למחצה, תמורת מאה מיליון דולר. אתר האינטרנט הרשמי של נובה נובה בע"מ, באתר הבורסה לניירות ערך בתל אביב נובה בע"מ, באתר "מאיה" מידע עסקי על חברת נובה באתרים Yahoo! Finance • MarketWatch • CNN Money • Bloomberg Business (באנגלית) נובה, בגוגל פיננסים בקרת ייצור שבבים: קטן יותר, חכם יותר, באתר "חדשנות ישראלית" נובה בע"מ: נתונים כספיים באתר מאי"ה. שרון שפורר, אחרי 13 שנה בתפקיד מנכ"ל נובה: גיורא דישון מפנה מקומו לגבי זליקסון, באתר הארץ, 15 במרץ 2006 חברת נובה תגייס 60 מיליון דולר בנאסד"ק, באתר גלובס, 16 במרץ 2000 עמרי זרחוביץ', לאחר שנה מצוינת: נובה פירסמה תחזיות טובות מהצפוי לרבעון הראשון, באתר TheMarker‏, 2 בפברואר 2017 איתי פת-יה, נובה רוכשת ב-100 מ' ד' את אנקוסיס שתפתח לה שוק יעד חדש, באתר ביזפורטל, 17 בנובמבר 2021
אליפות גרמניה בכדורגל 1912

אליפות גרמניה בכדורגל 1912 הייתה העונה העשירית של התחרות. מנצחות תחרויות אזוריות היו זכאיות להשתתף בתחרות. לקראת תחילת העונה בוצע איחוד של התאחדיות הכדורגל בברלין והחל מעונה זו בעיר נערכה אליפות יחידה. הולשטיין קיל זכתה באליפות באותה העונה. הייתה זו הזכייה הראשונה והיחידה בתואר בתולדות המועדון. אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). בהארכה פריץ פורדרר (פ.צ. קרלסרוהה) כבש 6 שערים וזכה בתואר מלך השערים של התחרות. נתונים מפורטים מאתר rsssf נתונים מאתר weltfussball
עמק הפרחובה

עמק הפרחובה (ברומנית: Valea Prahovei) ממוקם לאורך נחל פרחובה, בדרום רומניה, בצפון חבל מונטניה. העמק הוא מרכז תיירותי בהרי הקרפטים ויש בו מרבצי נפט, שנוצלו במידה רבה. מיקום העמק, במרחק כמאה קילומטרים מעיר הבירה, בוקרשט, בנוסף לנופים מרהיבים ולמתקני נופש וספורט חורפי, הפכו את המקום לפופולרי מאוד. המרכז העירוני העיקרי בעמק נמצא בקמפינה. מרכזי הנופש העיקריים הם בערים סינאיה, בפרדאל, באזוגה, בקומרניק, בבראזה, בבושטן וסלאניק. ערך זה הוא קצרמר בנושא גאוגרפיה של רומניה. אתם מוזמנים לתרום לוויקיפדיה ולהרחיב אותו.
דניאל באייר

דניאל באייר (בגרמנית: Daniel Baier; נולד ב-18 במאי 1984 בקלן שבגרמניה) הוא כדורגלן עבר גרמני ששיחק בעמדת הקשר. במרבית הקריירה שיחק בקבוצת אאוגסבורג הגרמנית. באייר שיחק לראשונה בנוער של מינכן 1860. בקביעות שיחק בעמדת הקשר ההתקפי אך במשך השנים הוסט מעט אחורה. את משחקו הראשון בליגה ערך נגד פ.צ. קלן ב-13 בספטמבר 2003. במינכן היה ארבע שנים ורשם למעלה ממאה הופעות, בשנת 2007 עבר לוולפסבורג שבה לא קיבל דקות משחק רבות ולא היה חלק משמעותי בהרכב של הקבוצה ולכן לאחר שלוש שנים בקבוצה, בשנת 2010, חתם באאוגסבורג. באייר הודיע על פרישתו מכדורגל ב-9 בספטמבר 2020. יורגן, אביו, גם היה שחקן כדורגל ששיחק במדי דרמשטאדט 98 ובנימין, אחיו, גם הוא שיחק בשורותיה. מדיה וקבצים בנושא דניאל באייר בוויקישיתוף אתר האינטרנט הרשמי של דניאל באייר דניאל באייר, באתר Transfermarkt דניאל באייר, באתר Fussballdaten.de (בגרמנית) דניאל באייר, באתר Soccerway דניאל באייר, באתר WorldFootball.net דניאל באייר, באתר FootballDatabase.eu פרופיל המאמן, באתר Transfermarkt Langjähriger FCA-Kapitän Baier verkündet Karriereende, sport.de (בגרמנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל באייר".
גרגואר דפרל

גרגואר דפרל (נולד ב-17 ביוני 1991) הוא כדורגלן צרפתי המשחק בעמדת החלוץ בססואולו. דפרל החל בנוער של פארמה בשנת 2009 ואת הופעת הבכורה והיחידה שלו בקבוצה הבוגרת ערך כאשר נכנס כמחליף ב-22 במאי 2011 במשחק האחרון של עונת 11–2010 בסרייה א' נגד קליארי כשהוא רק בן 19. ביוני 2011 צ'זנה ופארמה ניהלו משא ומתן לגבי העברת שחקנים ביניהן, כשהעסקה הייתה שדפרל וג'יאנלוקה לאפדולה יעברו לצ'זנה בתמורה שאנדראה רוסיני וניקולה דל פיבו יעברו לפארמה (השווי של השחקנים מכל צד היה 2.6 מיליון אירו). ב-5 באוגוסט 2015 ססואולו רכשה את דפרל. ב-20 ביולי 2017 דפרל חתם בשורות רומא עד שנת 2022, כשהאחרונה שילמה עליו 5 מיליון יורו עבור השאלה ו-15 מיליון יורו חובת רכישה. את שערו הראשון בקבוצה כבש מפנדל בסיום המשחק נגד בנוונטו שקבע את תוצאת המשחק, ניצחון 2–5. גרגואר דפרל, באתר Transfermarkt גרגואר דפרל, באתר Soccerway גרגואר דפרל, באתר WorldFootball.net גרגואר דפרל, באתר FootballDatabase.eu